หุ้นที่ผลตอบแทนสูงในตลาดหุ้นจะมีอยู่ด้วยกัน 3 กลุ่มได้แก่อะไรบ้าง
A.  หุ้นวงจร หุ้นโตเร็ว และหุ้นสามัญ
B.  หุ้นวงจร หุ้นโตเร็ว และหุ้นบุริมสิทธิ
C.  หุ้นวงจร หุ้นโตเร็ว และหุ้นพลิกฟื้น
D.  หุ้นวงจร หุ้นโตเร็ว และหุ้นตราสาร
คำตอบได้แก่ C.  เนื่องจาก เทคนิคการดูหุ้นพลิกฟื้น (Turnaround) 
            
หุ้นที่ผลตอบแทนสูงในตลาดหุ้นจะมีอยู่ด้วยกัน 3 กลุ่ม คือ หุ้นวงจร หุ้นโตเร็ว และหุ้นพลิกฟื้น (Turnaround) หุ้นบางตัวก็วิ่งแล้วกลับมาที่เดิมบางตัวก็ไปได้ไกลและไปต่อได้เรื่อยๆ ปัญหาของหุ้นพลิกฟื้น คือ ผลประกอบการมักจะไม่พลิกฟื้นจริงๆ ทำให้ผู้ลงทุนไม่ได้รับผลตอบแทนที่คาดไว้จากหุ้นกลุ่มนี้มานักต่อนักบทความนี้จะบอกถึงวิธีตรวจสอบง่ายๆ ว่าจะลงทุนหุ้นพลิกฟื้นต้องวิเคราะห์จุดไหนบ้างเป็นประเด็นสำคัญ ดังต่อไปนี้

            1.มองปัญหาให้ออก หัวใจสำคัญของการลงทุนหุ้นพลิกฟื้นเลย คือ การมองปัญหาของธุรกิจให้ชัดเจน โดยปัญหาธุรกิจหลักๆ มี 4 ประการ คือ
          • อุตสาหกรรมกำลังหดตัว ถ้าหุ้นมีปัญหานี้แนะนำให้หลีกเลี่ยง เพราะแก้ไขยาก
          • ปัญหาโครงสร้างเงินทุน บริษัทที่ตัดสินใจลงทุนด้วยการสร้างหนี้สินมากๆ และไม่สามารถสร้างกระแสเงินสดได้จะพลิกฟื้นยาก เป็นตัวถ่วงผลประกอบการและยากที่จะแก้ไขปัญหาให้จบ
          • สินทรัพย์ไม่สร้างรายได้ ถ้าเป็นช่วงเริ่มต้นลงทุนที่สินทรัพย์ยังไม่สร้างรายได้ให้ตามไปเรื่อยๆ จนเห็นสัญญาณรายได้โตจึงเริ่มเข้าลงทุน แต่ถ้ามาจากการลงทุนผิดพลาดสินทรัพย์อยู่ในธุรกิจที่กำลังเป็นขาลงแนะให้หลีกเลี่ยง
          • การทำกำไรส่วนใหญ่จะเป็นปัญหาลูกโซ่จาก 3 ปัญหาแรก จนมากระทบรายได้รายจ่ายและทำให้ขาดทุน

            2.หาสัญญาณยืนยันในงบการเงิน นักลงทุนสมัยนี้เก่งขึ้น ถ้าไม่มีสัญญาณยืนยันในงบการเงิน ตลาดจะไม่เชื่อหุ้นจะไปได้ไม่ไกล สำหรับการจับสัญญาณให้นำคำพูดผู้บริหารมาเปรียบเทียบกับงบการเงิน ถ้ามีการลงทุนโครงการใหม่ต้องเห็นสินทรัพย์เพิ่ม มีการทำตลาดที่ดีขึ้นต้องเห็นสัญญาณรายได้เพิ่ม มีการควบคุมภายในดีขึ้นจะเห็นอัตรากำไรที่ดีขึ้น ถ้าจบปัญหาหนี้สินได้ จะเห็นหนี้สินลดลงและกระแสเงินสดดำเนินงานดีขึ้น และสุดท้ายต้องขาดทุนลดลง ตลาดถึงเชื่อ

            3.ธุรกิจต้องโตต่อ หุ้นที่ไปได้ไกลเมื่อผลประกอบการพลิกฟื้นจนกลับมามีกำไรได้แล้ว จะต้องมีแผนธุรกิจที่สามารถเติบโตต่อได้ ไม่ว่าจะเป็นการออกสินค้าใหม่ การรุกเจาะตลาดใหม่ หรือการขยายฐานลูกค้าให้กว้างขึ้น หุ้นพลิกฟื้นหลายตัวโดยส่วนใหญ่ คือ มีแต่เรื่องราวการเติบโตแต่ไม่สามารถทำได้จริง ลักษณะแบบนี้หุ้นจะไปได้ไม่ไกล
ตลาดการเงิน & ผลิตภัณฑ์และบริการทางการเงิน,ความรู้ทางการเงิน